# Bàlitx d'Avall

### De Viquipèdia

Les cases de la possessió.

Bàlitx d'Avall és una possessió mallorquina del terme municipal de Fornalutx. Es troba prop del curs del Torrent de na Móra, a l'anomenada Vall de Bàlitx.

És un pas obligat en l'excursió que travessa La Costera.

Els primers documents que s'han trobat de les cases de Bàlitx d'Avall daten del segle XIII. Al segle XVI, la família Ripoll va adquirir la posessió amb la construcció i a més amb una torre de defensa i una tafona d'oli. La construcció de la torre de vigilància data del mateix segle; aquesta rep el nom de Na Seca. Al segle XVII el senyor Ripoll divideix la finca en dues parts: una Bàlitx d'Avall (Ca'n Gordo) i l'altre Bàlitx d'Adalt (Ca'n Levet). La construcció de la capella data del segle XVIII.

Al segle XX, la família Oliver adquireix Ca'n Levet i Ca'n Gordo i a finals del mateix segle, les famílies Oliver - Pastor adquireixen aquesta darrera. Les principals fonts d'ingressos, des del segle XIII i fins a mitjans del segle XX, eren: primer i molt important, l'oli, després el carbó. Finalment altres productes com la calç, el xot, els cabrits i les garroves.

És a finals del segle XX quan Ca'n Gordo s'adapta per convertir-se en un agroturisme.

## [edita] Enllaços externs

- Web de l'agroturisme

Obtingut de "http://ca.wikipedia.org../../../b/%C3%A0/l/B%C3%A0litx_d%27Avall_d00d.html"

Categoria: Fornalutx

##### Views

- Article
- Discussió
- Revisió actual

##### Cerca